Document privind procesul de consultare a pieței cu operatorii economici interesați de prestarea de servicii de consultanță pentru procesul de selecție a instituțiilor publice centrale în vederea configurării și implementării de soluții tehnologice de automatizare/robotizare a proceselor de lucru (RPA)

# Informații generale despre Autoritatea contractantă

|  |  |
| --- | --- |
| **Nume** | Autoritatea pentru Digitalizarea României (ADR) |
| **Tip**  | Structură cu personalitate juridică în subordinea Ministerului Cercetării, Inovării și Digitalizării din România  |
| **Activitate**  | Realizarea strategiilor și politicilor publice în domeniul transformării digitale și societății informaționale și coordonarea implementării acestora |
| **Adresă** | Bd. Libertății nr. 14, cod poștal 050706, sector 5, București, România |
| **URL** | https://www.adr.gov.ro/ |
| **Persoană de contact**  | Cristina Marincea/Alexandru Mihai Zaharia |
| **E-mail:** | achizitii@adr.gov.ro |
| **Telefon:** | +40374411104 |
| **Fax:** | +40213052899 |

# Contextul consultării publice a pieței

Autoritatea pentru Digitalizarea României a demarat în data de 30.05.2023 implementarea proiectului „Automatizarea proceselor de lucru în administrația publică" finanțat prin Planul Național de Redresare și Reziliență” aferent Investiției 18 „Transformarea digitală și adoptarea tehnologiei de automatizare a proceselor de lucru în administrația publică”, componenta C7 – Transformare digitală.

**Obiectivul general al proiectului**:

Obiectivul acestei investiții este sprijinirea transformării digitale, creșterea productivității și rezilienței și reducerea erorilor și a timpului de prelucrare a cererilor (cetățenilor) adresate autorităților publice, prin adoptarea de soluții de automatizare a proceselor de lucru robotice – RPA) (automatizarea sarcinilor laborioase, repetitive și bazate pe norme).

**Obiectivele specifice ale proiectului** sunt:

1. Analiza fluxurilor de lucru existente în instituțiile publice și propunerea de soluții tehnologice RPA adecvate;

2. Lansarea cererii pentru instituțiile interesate să beneficieze de soluții RPA;

3. Implementarea de soluții de sprijinire a automatizării proceselor de lucru robotice și a inteligenței artificiale pentru 18 instituții publice din administrația centrală.

**Descrierea investiției din Anexa la CID Investiția 18.** Transformarea digitală și adoptarea tehnologiei de automatizare a proceselor de lucru robotice în administrația publică, din cadrul Planului Naţional de Redresare şi Rezilienţă (PNRR), Pilonul II, Componenta C7- Transformarea digitală, Investiţia 18. „Transformarea digitală şi adoptarea tehnologiei de automatizare a proceselor de lucru în administraţia publică".

Ținta 188 - Implementarea tehnologiei de automatizare a proceselor de lucru (RPA) și promovarea inteligenței artificiale (IA) în administrația publică.

# Adresa de internet unde sunt publicate informații cu privire la procesul de consultare a pieței

Informațiile privind procesul de consultare a pieței sunt publicate pe platforma oficială pentru achiziții publice din România ([www.e-licitatie.ro](http://www.e-licitatie.ro)) SEAP.

**Acest anunț va fi utilizat exclusiv pentru a asigura publicitatea pentru consultarea publică a pieței (doar în scop informativ).** Acesta nu constituie un anunț de intenție prin care Autoritatea Contractantă își face cunoscute intențiile cu privire la achizițiile planificate în sensul articolului 143 din Legea (română) nr. 98/2016 privind achizițiile publice, cu modificările și completările ulterioare.

# Descrierea necesității Autorității contractante

ADR intenționează să cerceteze capacitățile pieței de a răspunde necesităților privind implementarea cerințelor caietului de sarcini (anexa nr. 1 din Pachetul pentru consultarea de piata), coroborate cu prevederile

1. **GHIDULUI SOLICITANTULUI** – Condiții specifice de accesare a fondurilor aferent apelului de proiecte cu titlul Transformarea digitală și adoptarea tehnologiei de automatizare a proceselor de lucru în administrația publică, Componenta 7 Transformarea digitală, Investiția I18. Transformarea digitală și adoptarea tehnologiei de automatizare a proceselor de lucru în administrația publică, în cadrul Planului Național de Redresare și Reziliență (PNRR) (anexa nr. 2 din Pachetul pentru consultarea de piata)

2. **Ordinului nr. 21400/24.11.2023** privind modificarea OMCID nr. 20381/22.03.2023 pentru aprobarea Ghidului Solicitantului privind „Transformarea digitală și adoptarea tehnologiei de automatizare a proceselor de lucru în administrația publică”, din cadrul Planului Național de Redresare și Reziliență (PNRR), Pilonul II, componenta C7 – Transformare digitală, Investiția I18 „Transformarea digitala și adoptarea tehnologiei de automatizare a proceselor de lucru în administrația publică ” (anexa nr. 2 din Pachetul pentru consultarea de piata)

3. **Metodologiei de identificare, informare și selectare instituții publice**, Anexă la Decizia Președintelui ADR nr. 386 din 11.05.2023 (anexa nr. 3 din Pachetul pentru consultarea de piata)

4. din extrasul din cererea de finanțare care vizează această procedură de achiziții (anexa nr. 4 din Pachetul pentru consultarea de piata)

și

5. din extrasul din graficul activităților proiectului actualizat (anexa nr. 5 din Pachetul pentru consultarea de piata),

cu scopul de a îmbunătăți prevederile caietului de sarcini și de a asigura implementarea acestora în termen de maxim 15 luni.

#

# Prezentarea procesului de consultare a pieței

Procesul de consultare a pieței este alcătuit din 2 faze principale:

1. **Operatorii economici completează chestionarul** inclus în acest document și îl transmit completat către ADR.
2. ADR va centraliza opiniile, sugestiile sau recomandările primite în cadrul consultării într-un **raport de consultare a pieței**.

## Completarea chestionarului

Operatorii economici interesați sunt invitați să răspundă la această consultare a pieței **completând chestionarul inclus în acest document.**

Răspunsurile pot fi consemnate direct în documentul editabil al chestionarului disponibil în SEAP și pe site-ul ADR în secțiunea disponibilă la adresa: <https://www.adr.gov.ro/>, în secțiunea „Noutăți” și vor fi trimise în format Word la adresa achizitii@adr.gov.ro **până cel mai târziu la data de 13 februarie 2024, ora 23:59 (ora României).**

Răspunsurile la chestionar pot fi transmise în limba română

Raportul de consultare a pieței

Procesul de consultare a pieței va fi finalizat prin publicarea unui **Raport de consultare a pieței** de către ADR în platforma achizițiilor publice din România SEAP, în *secțiunea Consultarea pieței* și pe site-ul ADR în secțiunea în secțiunea „Noutăți” și va fi disponibil pentru toți participanții sau persoanele interesate.

Raportul de consultare a pieței se va publica cel mai târziu la data de 20.02.2024.

## Confidențialitate

ADR va desfășura consultarea pieței utilizând informațiile obținute din chestionarele completate de participanții la consultarea de piață. Precizăm că informațiile menționate anterior nu pot avea caracter confidențial.

De asemenea, orice sugestii/recomandări cu impact asupra documentației de achiziție nu pot fi declarate confidențiale de către participanții la consultarea de piață.

## Referințe privind măsurile luate împotriva denaturării concurenței și/sau încălcării principiilor de nediscriminare și transparență, atât în cadrul consultării pieței, cât și în cadrul procedurii de atribuire asociată

Textul Legii nr. 98/2016 privind achizițiile publice, cu modificările și completările ulterioare prevede ca, înainte de a elimina operatorii economici datorită implicării în etapa de pregătire a procedurii de atribuire, să se verifice dacă această implicare a condus la o denaturare a concurenței, motiv pentru care subliniem importanța aplicării de către Autoritatea Contractantă a prevederilor. Art 140 din Legea 98/2016 (1) În situaţia în care un candidat/ofertant sau o entitate care are legături cu un candidat/ofertant a oferit opinii, sugestii sau recomandări autorităţii contractante în legătură cu pregătirea procedurii de atribuire, în cadrul consultărilor prevăzute la art. 139 sau în orice alt mod, inclusiv ca parte a unor servicii de consultanţă, ori a participat în alt mod la pregătirea procedurii de atribuire, autoritatea contractantă ia toate măsurile necesare pentru a se asigura că participarea respectivului candidat/ofertant la procedura de atribuire nu este de natură a denatura concurenţa.

**Această consultare a pieței nu are scopul de a selecta un anumit ofertant pentru procedura de atribuire viitoare.** Această consultare a pieței nu înlocuiește procesul de selecție. Respondenții/ participanții nu vor transmite solicitări de participare sau oferte ca răspuns la această consultare publică a pieței.

Participarea la această consultare de piață este pur voluntară. Autoritatea contractantă nu va acorda compensații financiare participanților la consultarea de piață și nici nu va rambursa costurile suportate ca urmare a participării la consultarea de piață.

**Informațiile primite de către Autoritatea contractantă în timpul consultării pieței pot fi utilizate în planificarea și desfășurarea procedurii de achiziție viitoare, la discreția ADR,** în conformitate cu prevederile legislației române privind achizițiile publice.

Nicio informație cuprinsă în acest document, în documentele publicate în SEAP sau prin orice alte mijloace în legătură cu acest proces de consultare publică sau orice comunicare între Autoritatea Contractantă și orice persoană/ organizație în legătură cu această consultare a pieței nu poate fi invocată în cadrul unui contract, acord sau sub orice altă formă asemănătoare.

## Chestionar

## Secțiunea 1: Profilul organizației

Vă rugăm să furnizați informații despre organizația dvs.:

1. **Vă rugăm să indicați datele de identificare ale organizației dvs.
[Vă rugăm să furnizați numele organizației, datele de identificare, site-ul web, adresa de contact și informațiile de contact (numărul de telefon și adresa de e-mail) pentru persoana responsabilă din partea organizației dvs. pentru participarea la această consultare a pieței]**
2. **Când a fost înființată organizația dvs.?**

[Vă rugăm să introduceți anul – 4 cifre]

1. **Câți angajați are organizația dvs.? (numărul aproximativ de angajați în ultimul exercițiu financiar închis)**

[Vă rugăm să marcați intervalul relevant cu galben]

| **Tip de experiență a angajaților** | **Nr. total** | **... din care în UE**  | **... din care în România** |
| --- | --- | --- | --- |
| Experiență în analiza fluxurilor de lucru existente și propunerea de soluții tehnologice RPA adecvate atât în mediul privat, cât și în cel public | <10<100<10001000+ | <10<100<10001000+ | <10<100<10001000+ |
| Experiență în implementarea de procese automatizate (Robotic Process Automation - RPA), OCR și Extragerea Inteligenta a Datelor din Documente, atât în mediul privat, cât și în cel public | <10<100<10001000+ | <10<100<10001000+ | <10<100<10001000+ |
| Experiența în cartografierea proceselor de afaceri | <10<100<10001000+ | <10<100<10001000+ | <10<100<10001000+ |
| Expertiză în analiza datelor pentru a interpreta și modela seturi mari de date | <10<100<10001000+ | <10<100<10001000+ | <10<100<10001000+ |
| Experiență în utilizarea platformelor/soluțiilor de RPA în activitatea organizației | <10<100<10001000+ | <10<100<10001000+ | <10<100<10001000+ |
| Experiență în implementarea proiectelor din punct de vedere al securității informației | <10<100<10001000+ | <10<100<10001000+ | <10<100<10001000+ |

1. **Care a fost cifra dvs. de afaceri totală în ultimul exercițiu financiar închis?
Vă rugăm să indicați în tabelul de mai jos anul ultimului dvs. exercițiu financiar închis. Vă rugăm să menționați anul la care vă referiți, cifra de afaceri globală consolidată, cifra de afaceri în Europa și cifra de afaceri în România ca procente aproximative.**

| **Anul** | **Cifra de afaceri în Euro (globală)** | **Cifra de afaceri în Euro (Europa)** | **Cifra de afaceri în Euro (România)** |
| --- | --- | --- | --- |
| **20....** |  **€ …** | **... % din cifra de afaceri globală** | **... % din cifra de afaceri globală** |

1. **Câte contracte/proiecte care au avut ca obiect servicii de consultanță în vederea configurării și implementării de soluții tehnologice de automatizare/robotizare a proceselor de lucru ați implementat în ultimii cinci ani și care a fost bugetul total aproximativ al acestor contracte/proiecte?**

**[Numărul de contracte/proiecte total și suma totală în euro], din care**

**[Numărul de contracte/proiecte pentru instituții publice și suma aferentă în euro]**

1. **Câte contracte/proiecte care au avut ca obiect servicii de consultanță în vederea configurării și implementării de soluții tehnologice de automatizare/robotizare a proceselor de lucru ați implementat în România în ultimii cinci ani și care a fost bugetul aproximativ al acestor contracte/proiecte?**

**[Numărul de contracte/proiecte și suma totală în euro]**

**Secțiunea 2: Prevederile CAIETULUI DE SARCINI coroborate cu prevederile GHIDULUI SOLICITANTULUI – Condiții specifice de accesare a fondurilor aferent apelului de proiecte cu titlul Transformarea digitală și adoptarea tehnologiei de automatizare a proceselor de lucru în administrația publică, Componenta 7 Transformarea digitală, Investiția I18. Transformarea digitală și adoptarea tehnologiei de automatizare a proceselor de lucru în administrația publică, în cadrul Planului Național de Redresare și Reziliență (PNRR) (anexat), Ordinului nr. 21400/24.11.2023 privind modificarea OMCID nr. 20381/22.03.2023 pentru aprobarea Ghidului Solicitantului privind „Transformarea digitală și adoptarea tehnologiei de automatizare a proceselor de lucru în administrația publică”, din cadrul Planului Național de Redresare și Reziliență (PNRR), Pilonul II, componenta C7 – Transformare digitală, Investiția I18 „Transformarea digitală și adoptarea tehnologiei de automatizare a proceselor de lucru în administrația publică”, Metodologiei de identificare, informare și selectare instituții publice, Anexă la Decizia Președintelui ADR nr. 386 din 11.05.2023, din extrasul din cererea de finanțare care vizează această procedura de achiziții șidin extrasul din graficul activităților proiectului actualizat**

Vă rugăm să prezentați experiențe și opinii privind prevederile caietului de sarcini supus procesului de consultare.

1. **Vă rugăm să propuneți modalitatea prin care considerați ca ar putea fi îmbunătățite prevederile caietului de sarcini, astfel încât implementarea acestora să aibă loc într-un termen mai mic de 15 luni, astfel încât să fie îndeplinit jalonul 188 din Anexa la CID?**

[Text liber – limită de 500 de caractere]

## Vă rugăm să ne indicați care dintre livrabilele detaliate la punctul 3.7 Livrabile solicitate de la Prestator sunt mai puțin relevante în procesul de implementare de soluții tehnologice de automatizare/robotizare a proceselor de lucru, astfel încât să putem creiona un proces de implementare cât mai simplu, util, rapid și eficient?

[Text liber – limită de 500 de caractere]

1. **Din experiența dvs., având în vedere responsabilitățile fiecărui expert cheie, care ar fi cele mai potrivite cerințe pentru aceștia? Și, care ar fi cele mai indicate certificări recunoscute la nivel național/internațional care să probeze în mod concludent îndeplinirea cerințelor?**

[Text liber – limită de 500 de caractere]

1. **Vă rugăm să propuneți modalitatea prin care considerați că ar putea fi îmbunătățite prevederile caietului de sarcini, astfel încât modul de lucru prezentat la secțiunea 5.1.1 Modul de lucru să fie eficientizat?**

[Text liber – limită de 500 de caractere]

1. **Vă rugăm să propuneți modalitatea prin care considerați că ar putea fi îmbunătățit formularul propunerii financiare, astfel încât departajarea propunerilor financiare să fie imparțială și să poată fi comparate corect ofertele conforme care vor fi depuse în cadrul procedurii de achiziție?**

[Text liber – limită de 500 de caractere]

1. **Vă rugăm să ne indicați ce alte prevederi suplimentare pot fi incluse în caietul de sarcini, astfel încât achiziția diferitelor tipuri de licențe RPA să fie cât mai aproape de prețul furnizorului direct și, de asemenea, ADR să evite achiziționarea de licențe RPA la prețuri supraevaluate?**

[Text liber – limită de 500 de caractere]

1. **Din experiența dvs., care ar fi caracteristicile esențiale care ar diferenția licențele RPA între diferiți producători, din punct de vedere al performanței, costului și al complexității programării roboților RPA?**

[Text liber – limită de 500 de caractere]

1. **Din experiența dvs., care ar fi costurile aferente unei eventuale migrări a soluției, post-implementare, din scenariul on-premise în Cloudul Privat Guvernamental? Ne puteți furniza o estimare a efortului de migrare?**

[Text liber – limită de 500 de caractere]

## Secțiunea 3: Aria de cuprindere a contractului cu ADR

1. **Cât de atractiv este pentru organizația dvs. obiectul anunțului de consultare publică?**

[0 - Deloc atractivă; 10 - Foarte atractivă]

1. **Pentru întrebarea precedentă, vă rugăm să indicați criteriile principale pe care se bazează evaluarea dvs.:**

[Text liber – limită de 500 de caractere]

1. **Cum poate ADR să crească atractivitatea procedurii de atribuire vizate pentru organizația dvs.?**

[Text liber – limită de 500 de caractere]

1. **Vă rugăm să explicați principalele tipuri de expertiză și competență pe care le folosiți de obicei în cadrul serviciilor de implementare de soluții tehnologice de automatizare/robotizare a proceselor de lucru. Vă rugăm să detaliați:**

[Text liber – limită de 1000 de caractere]

1. **Ați lua în considerare trimiterea ofertei dvs. dacă ADR lanseză o procedură de atribuire pentru servicii de consultanță în vederea configurării și implementării de soluții tehnologice de automatizare/robotizare a proceselor de lucru?**

[Da/Nu]

1. **Aveți alte informații pe care ați dori să le prezentați cu privire la obiectul serviciilor de consultanță în vederea configurării și implementării de soluții tehnologice de automatizare/robotizare a proceselor de lucru, pe care să le ia în considerare ADR?**

[Text liber – limită de 500 de caractere]